Osana arhitektuurikonverentsist „The Good, the Bad and the Ugly” toimub sel laupäeval, 18. aprillil Linnalabori eestvedamisel öine linnaretk Vabakäik, mille moodustavad kõikvõimalikud käigud ja otseteed: vahekäigud, salakäigud, läbikäigud, aga ka arutluskäigud.
#000000
Psühhedeelne ööretk viib radadeni, mida kohalikud võivad teada, aga milleni Google Maps ei juhata. Retk läbib kolme tunni jooksul Tallinna kesklinna asumeid: teele jäävad Vanalinn, Kassisaba, Tatari. Otseteed kulgevad mööda takistusi nagu aiad ja aiaaugud, tihti tuleb siit-sealt läbi murda – vabakäik on tõepoolest vaba.
#000001
Retk vaheldub väliruumist siseruumi, teele jäävad sooja ning kosutust pakkuvad külaskäigud. Käsitletakse samal päeval toimunud arhitektuurikonverentsi „The Good, the Bad and the Ugly” võtmeteemasid nagu limiteeritud ja reguleeritud ruum ning planeerimise ebakõlad.
#000002
Retk algab kell 03.00 öösel ja lõppeb kell 06.00 hommikul. Linnaretke algus- ja lõpp-punktiks on Vene teater (Vabaduse plats 5). Retke keel on inglise keel. Valmis tasub olla öiseks seikluseks, ronimiseks, pugemiseks ning jalutamiseks. Kaasa võtta tasku- või pealamp, midagi sooja juua ning sobiv riietus ja jalanõud.
#000003
Retkel osalemiseks kanna osalustasu 13 eurot enne retke hiljemalt neljapäeva, 16. aprilli õhtuks MTÜ Linnalabori kontole EE262200221053712072 (Swedbank), märksõnaks ÖÖRETK ja nimi (kelle eest tasud). Kokku on retkel 20 kohta.
#000004
8. juunil kell 09.00 algab MTÜ Linnalabor eestvedamisel linnaretk Paldiskisse, kus saab kohtuda Paldiski ettevõtjatega ja kohaliku elu vedajatega, pääseda ligi endisele tuumaobjektile, avada uksed vanas Merekoolis, flanöörida mahajäetud kasarmutes, külastada uut Paldiski keskusala, Amandus Adamsoni Ateljeemuuseumi jpm.
#000007
Aasta viimane linnaretk viib Lasnamäele
#000008
Linnalabori selle aasta viimane linnaretk viib 7. detsembril Lasnamäele ning kutsub linnahuvilisi avastama Lasnamäe valitud paiku, lugusid ja inimesi ning tutvuma linnaosa lähitulevikuga. Retke juhib ajakirjanik ja lasnamäelane Viktoria Ladõnskaja.
#000009
Arhitektuurikonverents „The good, the bad and the ugly”
#000010
Konverents „The good, the bad and the ugly” tahab tuua kokku eri arhitektuuridistsipliinide esindajad – sisearhitektid, arhitektid, maastikuarhitektid, urbanistid, planeerijad –, aga ka arhitektuuriteoreetikud ja -kriitikud, linnauurijad, sotsioloogid ja geograafid, et arutleda, kuidas sellised binaarsed väärtusotsused mõjutavad kõnealuste valdkondade igapäevapraktikaid.
#000011